CELEX: 32022R0527
Language: lv
Date: 2022-04-01 00:00:00
Title: Komisijas Īstenošanas regula (ES) 2022/527 (2022. gada 1. aprīlis), ar ko piešķir Savienības atļauju atsevišķam biocīdam “ARIEL chlorine Professional System 5 chlorine bleach for white wash” (Dokuments attiecas uz EEZ)

4.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 105/7
               
            
         KOMISIJAS ĪSTENOŠANAS REGULA (ES) 2022/527
         (2022. gada 1. aprīlis),
         ar ko piešķir Savienības atļauju atsevišķam biocīdam “ARIEL chlorine Professional System 5 chlorine bleach for white wash”
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu,
         tā kā:
         
                     (1)
                  
                  
                     2018. gada 11. decembrī uzņēmums Procter & Gamble Services Company NV saskaņā ar Regulas (ES) Nr. 528/2012 43. panta 1. punktu iesniedza Eiropas Ķimikāliju aģentūrai (“Aģentūra”) pieteikumu atļaujas saņemšanai atsevišķam 2. produkta veida biocīdam “ARIEL chlorine Professional System 5 chlorine bleach for white wash”, kā aprakstīts minētās regulas V pielikumā, sniedzot rakstisku apstiprinājumu, ka Beļģijas kompetentā iestāde ir piekritusi pieteikuma novērtēšanai. Pieteikums ar lietas numuru BC-ER045796-14 tika ierakstīts Biocīdu reģistrā.
                  
               
                     (2)
                  
                  
                     “ARIEL chlorine Professional System 5 chlorine bleach for white wash” kā aktīvo vielu satur no nātrija hipohlorīta izdalījušos aktīvo hloru, kas iekļauts Savienības apstiprināto aktīvo vielu sarakstā, kurš minēts Regulas (ES) Nr. 528/2012 9. panta 2. punktā.
                  
               
                     (3)
                  
                  
                     2020. gada 25. novembrī kompetentā iestāde, kas veic novērtēšanu, Aģentūrai saskaņā ar Regulas (ES) Nr. 528/2012 44. panta 1. punktu iesniedza novērtējuma ziņojumu un novērtēšanā izdarītos secinājumus.
                  
               
                     (4)
                  
                  
                     2021. gada 5. jūlijā Aģentūra saskaņā ar Regulas (ES) Nr. 528/2012 44. panta 3. punktu Komisijai iesniedza atzinumu (2), biocīda “ARIEL chlorine Professional System 5 chlorine bleach for white wash” raksturojuma kopsavilkuma (“BRK”) projektu un atsevišķā biocīda novērtējuma galīgo ziņojumu.
                  
               
                     (5)
                  
                  
                     Atzinumā secināts, ka “ARIEL chlorine Professional System 5 chlorine bleach for white wash” ir atsevišķs biocīds Regulas (ES) Nr. 528/2012 3. panta 1. punkta r) apakšpunkta nozīmē, ka tas ir tiesīgs saņemt Savienības atļauju saskaņā ar minētās regulas 42. panta 1. punktu un ka, ja vien tiek nodrošināta atbilstība BRK projektam, tas atbilst minētās regulas 19. panta 1. punkta nosacījumiem.
                  
               
                     (6)
                  
                  
                     2021. gada 30. jūlijā Aģentūra saskaņā ar Regulas (ES) Nr. 528/2012 44. panta 4. punktu nosūtīja Komisijai BRK projektu visās Savienības oficiālajās valodās.
                  
               
                     (7)
                  
                  
                     Komisija ir vienisprātis ar Aģentūras atzinumu un tāpēc uzskata, ka ir lietderīgi “ARIEL chlorine Professional System 5 chlorine bleach for white wash” piešķirt Savienības atļauju.
                  
               
                     (8)
                  
                  
                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Uzņēmumam Procter & Gamble Services Company NV tiek piešķirta Savienības atļauja ar atļaujas numuru EU-0026814-0000, lai atsevišķo biocīdu “ARIEL chlorine Professional System 5 chlorine bleach for white wash” piedāvātu tirgū un lietotu saskaņā ar pielikumā sniegto biocīda raksturojuma kopsavilkumu.
            Savienības atļauja ir derīga no 2022. gada 24. aprīļa līdz 2032. gada 31. martam.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 1. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 167, 27.6.2012., 1. lpp.
         
         
            (2)  ECHA atzinums (2021. gada 16. jūnijs) par Savienības atļauju biocīdam “Ariel chlorine Professional System 5 chlorine bleach for white wash” (ECHA/BPC/282/2021). https://echa.europa.eu/it/opinions-on-union-authorisation.
      
      
         
            PIELIKUMS
            Biocīda raksturojuma kopsavilkums
            
               ARIEL Chlorine Professional System 5 Chlorine Bleach for white wash
            
            
               2. produktu veids. Dezinfekcijas līdzekļi un algicīdi, kas nav paredzēti tiešai aplicēšanai cilvēkiem un dzīvniekiem (dezinfekcijas līdzekļi)
            
            
               Atļaujas numurs: EU-0026814-0000
            
            
               R4BP vienuma numurs: EU-0026814-0000
            
            1.   ADMINISTRATĪVĀ INFORMĀCIJA
            
            1.1.   Produkta tirdzniecības nosaukums(-i)
            
            
                        Tirdzniecības nosaukums (-i)
                     
                     
                        ARIEL Chlorine Professional System 5 Chlorine Bleach for white wash
                     
                  1.2.   Atļaujas turētājs
            
            
                        Atļaujas turētāja nosaukums un adrese
                     
                     
                        Nosaukums
                     
                     
                        Procter & Gamble Services Company NV
                     
                  
                        Adrese
                     
                     
                        Temselaan 100, 1853 Brussels Beļģija
                     
                  
                        Atļaujas numurs
                     
                     
                        EU-0026814-0000
                     
                  
                        
                           R4BP vienuma numurs
                        
                     
                     
                        EU-0026814-0000
                     
                  
                        Atļaujas piešķiršanas datums
                     
                     
                        2022. gada 24. aprīlis
                     
                  
                        Atļaujas derīguma termiņš
                     
                     
                        2032. gada 31. marts
                     
                  1.3.   Produkta ražotājs(-i)
            
            
                        Ražotāja nosaukums
                     
                     
                        Sutter Industries S.p.A
                     
                  
                        Ražotāja adrese
                     
                     
                        Località Leigozze 1, Borghetto, 15060 Borbera Itālija
                     
                  
                        Ražotnes atrašanās vieta
                     
                     
                        Località Leigozze 1, Borghetto, 15060 Borbera Itālija
                     
                  1.4.   Aktīvās(-o) vielas(-u) ražotājs(-i)
            
            
                        Aktīvā viela
                     
                     
                        No nātrija hipohlorīta izdalījies aktīvais hlors
                     
                  
                        Ražotāja nosaukums
                     
                     
                        ALTAIR CHIMICA S.p.A.
                     
                  
                        Ražotāja adrese
                     
                     
                        Via Moie Vecchie n.13, 56048 Saline di Volterra (PI) Itālija
                     
                  
                        Ražotnes atrašanās vieta
                     
                     
                        Via Moie Vecchie n.13, 56048 Saline di Volterra (PI) Itālija
                     
                  2.   BIOCĪDA SASTĀVS UN PREPARATĪVAIS VEIDS
            
            2.1.   Kvalitatīva un kvantitatīva informācija par biocīda sastāvu
            
            
                        Vispārpieņemtais nosaukums
                     
                     
                        IUPAC nosaukums
                     
                     
                        Funkcija
                     
                     
                        CAS numurs
                     
                     
                        EK numurs
                     
                     
                        Saturs (%)
                     
                  
                        No nātrija hipohlorīta izdalījies aktīvais hlors
                     
                     
                         
                     
                     
                        Aktīvā viela
                     
                     
                         
                     
                     
                         
                     
                     
                        9,05 
                     
                  
                        Nātrija hipohlorīts
                     
                     
                        Nātrija hipohlorīts
                     
                     
                        Neaktīva viela
                     
                     
                        7681-52-9
                     
                     
                        231-668-3
                     
                     
                        9,5 
                     
                  2.2.   Preparatīvais veids
            
            SL – Šķīstošs koncentrāts
            3.   BĪSTAMĪBAS UN DROŠĪBAS PRASĪBU APZĪMĒJUMI
            
            
                        Bīstamības apzīmējums
                     
                     
                        Saskaroties ar skābēm, izdala toksiskas gāzes.
                        Var kodīgi iedarboties uz metāliem.
                        Izraisa smagus ādas apdegumus un acu bojājumus.
                        Ļoti toksisks ūdens organismiem ar ilgstošām sekām.
                     
                  
                        Drošības prasību apzīmējumi
                     
                     
                        Turēt tikai oriģināliepakojumā.
                        Neieelpot tvaikus.
                        Kārtīgi nomazgāt rokas pēc izmantošanas.
                        Izvairīties no izplatīšanas apkārtējā vidē.
                        Izmantot aizsargcimdus.
                        Izmantot acu aizsargus.
                        Izmantot aizsargdrēbes.
                        Nekavējoties sazinieties ar SAINDĒŠANĀS INFORMĀCIJAS CENTRU vai ārstu.
                        NORĪŠANAS GADĪJUMĀ: Izskalot muti. NEIZRAISĪT vemšanu.
                        SASKARĒ AR ĀDU (vai matiem): Novilkt nekavējoties visu piesārņoto apģērbu. Noskalot ādu ar ūdeni.
                        IEELPOJOT: Nogādāt cietušo svaigā gaisā un nodrošināt netraucētu elpošanu.
                        IEKĻŪSTOT ACĪS: Uzmanīgi skalot ar ūdeni vairākas minūtes. Izņemiet kontaktlēcas, ja tās ir ievietotas un to ir viegli izdarīt. Turpiniet skalot.
                        Pirms atkārtotas lietošanas piesārņoto apģērbu izmazgāt.
                        Uzsūkt izšļakstījumus, lai novērstu materiālus zaudējumus.
                        Savākt izšļakstīto šķidrumu.
                        Glabāt slēgtā veidā.
                        Atbrīvoties no satura saskaņā ar vietējiem noteikumiem.
                        Atbrīvoties no tvertnes saskaņā ar vietējiem noteikumiem.
                     
                  4.   LICENCĒTAIS(IE) LIETOŠANAS VEIDS(-I)
            
            4.1.   Lietošanas apraksts
            
            
               1 tabula. # 1–Veļas dezinfekcija (veļas mazgājamajā mašīnā) skalošanas fāzē pēc mazgāšanas lietošanas veids
            
            
                        Produkta veids(-i)
                     
                     
                        PT02 – Dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem (Dezinfekcijas līdzekļi)
                     
                  
                        Vajadzības gadījumā sīks atļautā lietošanas veida apraksts
                     
                     
                        -
                     
                  
                        Mērķorganisms(-i) (tostarp attīstības posmā)
                     
                     
                        Zinātniskais nosaukums: Nav datu
                        Vispārpieņemtais nosaukums: Baktērijas
                        Attīstības stadija: Nav datu
                        Zinātniskais nosaukums: Nav datu
                        Vispārpieņemtais nosaukums: Raugs
                     
                  
                        Attīstības stadija: Nav datu
                     
                     
                        Lietošanas joma (-s)
                        Iekštelpas
                        Profesionālās veļas mazgājamajās mašīnās (piemēram, veļas mazgājamajās mašīnās restorānos, viesnīcās, aprūpes namos un iestādēs, kas nav veselības aprūpes iestādes), izmantojot slēgtas automātiskās dozēšanas programmas: Veļas dezinficēšana pēc tīrīšanas. Produktu var izmantot tikai ar profesionālajām Procter & Gamble automātiskās dozēšanas iekārtām. Produktu nav atļauts manuālai dozēšanai.
                     
                  
                        Lietošanas metode(-es)
                     
                     
                        Metode: Slēgta sistēma
                        Sīks apraksts:
                        -
                     
                  
                        Lietošanas deva(-as) un biežums
                     
                     
                        Lietošanas deva: 10,0 ml/l
                     
                  
                        Atšķaidīšana (%):
                     
                  
                        Lietošanai nepieciešamais skaits un laiks:
                     
                  
                        Produkts tiek pievienots vienreiz, izmantojot automātisko dozēšanu, tīras veļas dezinfekcijai: pēc mazgāšanas/tīrīšanas posma, kurā izmantots Ariel S1 Actilift mazgāšanas līdzeklis (produkta Ariel System S1 komerciālais nosaukums), ūdens tiek novadīts/izsūknēts. Pēc uzpildīšanas ar svaigu ūdeni, produkts tiek pievienots galvenajai mazgāšanas/pirmās skalošanas vannai.
                     
                  
                        Produkts ir iedarbīgs uz tīrām vienībām, lietojot 10 ml/l pie saskares laika 15 minūtes pie +40 °C (šķidruma attiecība 1:5; ar balasta slodzi 4 kg).
                     
                  
                        Lietotāju kategorija(-as)
                     
                     
                        Profesionāls
                     
                  
                        Iepakojuma izmēri un materiāls
                     
                     
                        10–20 l zemspiediena polietilēna (HDPE) tvertne ar profilētu rokturi, drošības slēdzeni un atslēgas vāciņu. Sertificēta saskaņā ar ANO prasībām attiecībā uz bīstamajām precēm.
                     
                  4.1.1.   Pielietojumam specifiska lietošanas instrukcija:
            
            Skatīt vispārīgos norādījumus.
            4.1.2.   Pielietojumam specifiski riska samazināšanas pasākumi:
            
            Skatīt vispārīgos norādījumus.
            4.1.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai:
            
            Skatīt vispārīgos norādījumus.
            4.1.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu:
            
            Skatīt vispārīgos norādījumus.
            4.1.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos:
            
            Skatīt vispārīgos norādījumus.
            5.   VISPĀRĒJIE NORĀDĪJUMI PAR LIETOŠANU (1)
            
            5.1.   Lietošanas instrukcija
            
            Biocīds ARIEL Chlorine Professional System 5 chlorine bleach for white wash ir paredzēts lietošanai tikai galvenās mazgāšanas laikā pēc priekšmazgāšanas ar Procter & Gamble Professional dozēšanas iekārtām tīras veļas dezinfekcijai:
            
                        —
                     
                     
                        1. darbība – mazgāšana ar Ariel System S1 (var saukt par priekšmazgāšanu vai galveno mazgāšanu) 40 °C temperatūrā 10 minūtes: pirms 2.darbības, mazgāšanas ūdeni novada, izsūknē un atkārtoti uzpilda ar tīru ūdeni.
                     
                  
                        —
                     
                     
                        2. darbība – dezinfekcija: to var saukt par galveno mazgāšanu (ja pirmais solis ir priekšmazgāšana) vai par pirmo skalošanas vannu (ja pirmais solis ir galvenā mazgāšana). Otrais solis, kurā lieto ARIEL Chlorine Professional System 5 chlorine bleach for white wash, vienmēr tiek veikts 40 °C temperatūrā 15 minūtes. Pēc tam seko 1–2 skalošanas un iztukšošanas fāzes un visbeidzot ekstrakcija ar centrifugēšanu.
                     
                  5.2.   Riska samazināšanas pasākumi
            
            Lietojot produktu un veicot mašīnu tehnisko apkopi (labojot bojātu dozēšanas sistēmu):
            
                        —
                     
                     
                        Jāvalkā aizsargcimdi, kas ir izturīgi pret ķīmiskajām vielām (EN374).
                     
                  
                        —
                     
                     
                        Jāvalkā acu aizsargus (EN166).
                     
                  
                        —
                     
                     
                        Jāvalkā aizsargkombinezons (atļaujas turētājs norāda produkta aprakstā).
                     
                  5.3.   Dati par varbūtējo tiešo vai netiešo ietekmi, pirmās palīdzības sniegšanas instrukcijas, un ārkārtas pasākumi vides aizsardzībai
            
            
                        
                           Norīšanas gadījumā
                        
                     
                     
                        :
                     
                     
                        Nekavējoties izskalot muti. Dod kaut ko dzert, ja pakļautā persona spēj norīt. NEIZRAISĪT vemšanu. Zvaniet uz 112/ātro palīdzību, lai saņemtu medicīnisko palīdzību.
                     
                  
                        
                           Saskarē ar ādu:
                        
                     
                     
                        :
                     
                     
                        Nekavējoties nomazgāt ar lielu daudzumu ūdens. Novilkt visu piesārņoto apģērbu un izmazgāt pirms atkārtotas lietošanas. Nomazgāt ar ziepēm un ūdeni un turpināt skalot 15 minūtes. Sazināties ar SAINDĒŠANAS INFORMĀCIJAS CENTRU vai ārstu.
                     
                  
                        
                           Iekļūstot acīs
                        
                     
                     
                        :
                     
                     
                        Nekavējoties skalot ar ūdeni vairākas minūtes. Izņemiet kontaktlēcas, ja tās ir ievietotas un to ir viegli izdarīt. Turpināt skalot vismaz 15 minūtes. Nekavējoties zvaniet 112/ātro palīdzību, lai saņemtu medicīnisko palīdzību.
                     
                  
                        
                           Ieelpojot:
                        
                     
                     
                        :
                     
                     
                        Pārvietot svaigā gaisā un turēt miera stāvoklī, lai būtu ērti elpot. Sazināties ar SAINDĒŠANAS INFORMĀCIJAS CENTRU vai ārstu.
                     
                  5.4.   Instrukcijas par drošu produkta un tā iepakojuma drošu iznīcināšanu
            
            
               Ierobežošanai:
            
            
                        —
                     
                     
                        Ievietojiet absorbēto noslēdzamās tvertnēs. Neizmantojiet metāla tvertnes.
                     
                  
               Tīrīšanas metodes:
            
            
                        —
                     
                     
                        Neliels šķidruma daudzums: savāciet nedegošā absorbējošā materiālā un ievietojiet tvertnē iznīcināšanai. Lielas noplūdes: saturēt noplūdušo vielu, iesūknējot piemērotās tvertnēs. Neizmantojiet metāla tvertnes.
                     
                  
               Atbrīvošanās:
            
            
                        —
                     
                     
                        Šis materiāls un tā tvertne ir jāiznīcina drošā veidā saskaņā ar vietējiem/reģionālajiem/nacionālajiem noteikumiem.
                     
                  
                        —
                     
                     
                        Neizlietoto produktu neliet uz zemes, ūdenstecēs, caurulēs (izlietne, tualete...) vai kanalizācijā.
                     
                  5.5.   Produkta glabāšanas apstākļi un glabāšanas laiks normālos uzglabāšanas apstākļos
            
            
               Uzglabāšanas apstākļi:
            
            
                        —
                     
                     
                        Uzglabāt oriģinālajā iepakojumā.
                     
                  
               Nesaderīgi materiāli:
            
            
                        —
                     
                     
                        Metāli. Skābes. Reaģē ar (dažām) skābēm: izdala (īpaši) toksiskas gāzes/tvaikus (hloru). Var kodīgi iedarboties uz metāliem.
                     
                  
               Aizliegumi attiecībā uz glabāšanu kopā ar citiem produktiem:
            
            
                        —
                     
                     
                        Uzglabāt tikai oriģinālajā iepakojumā vēsā, labi vēdināmā vietā, bet ne kopā ar (stiprām) skābēm.
                     
                  
               Uzglabāšanas zona:
            
            
                        —
                     
                     
                        Uzglabāt vēsā vietā. Uzglabāt sausā vietā.
                     
                  
                        —
                     
                     
                        Uzglabāt temperatūrā līdz 30 °C.
                     
                  
                        —
                     
                     
                        Sargāt no sala.
                     
                  
                        —
                     
                     
                        Sargāt no tiešiem saules stariem.
                     
                  
                        —
                     
                     
                        Glabāšanas laiks: 12 mēneši.
                     
                  6.   CITA INFORMĀCIJA
            
            
               (1)  Lietošanas instrukcijas, riska mazināšanas pasākumi un citi šajā sadaļā sniegtie lietošanas norādījumi attiecas uz visiem atļautajiem lietošanas veidiem.